Dýchacia sústava

Zabezpečuje výmenu dýchacích plynov – príjem kyslíka a vylúčenie oxidu uhličitého. Horné dýchacie cesty tvorí: nos, nosová dutina a nosohltan. Dolné dýchacie cesty tvorí: hrtan, priedušnica, priedušky, priedušničky a pľúca. Vzduch sa v nosovej dutine očistí, zvlhčí a oteplí. Hrtan tvoria chrupky, najväčšia je štítna chrupka. V hrtane sú uložené hlasivky. Hrtan prechádza do priedušnice, ktorá vedie vzduch do priedušiek, priedušničiek a do pľúc. Pľúca pokrýva blana – popľúcnica. Vnútro pľúc tvoria pľúcne mechúriky v ktorých dochádza k výmene dýchacích plynov.